Караблекрушэнне на рацэ Конга (2025)

15 красавіка 2025 года на рацэ Конга паблізу горада Мбандака на паўночным захадзе Дэмакратычнай Рэспублікі Конга пасля ўзніклага пажару затанула судна (драўляная маторная лодка), у выніку загінула 148 чалавек, яшчэ больш за 100 абвешчаны прапаўшымі без вестак.

Драўляная маторная лодка HB Kongolo выконвала пасажырскі рэйс на рацэ Конга. Судна выйшла з порта Матанкуму і накіроўвалася ў раён Балома, на борце знаходзілася каля 500 чалавек. Калі лодка знаходзілася ў раёне горада Мбандака, на яе борце ўспыхнуў пажар, прычынай якога стала выкарыстанне адкрытага агню пры падрыхтоўцы ежы адным з пасажыраў. Пасажыры, многія з якіх не ўмелі плаваць, сталі скакаць у ваду. У выніку лодка перакулілася. Па стане на 19 красавіка, колькасць загінулых складала 148 чалавек, зніклых без вестак — больш за 100. Колькасць выратаваных склала больш за 150 чалавек, многія з якіх атрымалі моцныя апёкі.

 Гл. таксама 
 Караблекрушэнне на рацэ Ква (2024)

 Крыніцы 

Катэгорыя:Падзеі 15 красавіка
Катэгорыя:Красавік 2025 года
Катэгорыя:Транспартныя здарэнні 2025 года
Катэгорыя:Караблекрушэнні